Selv om Brønshøj frister en beskeden tilværelse midt i den næstbedste danske fodboldrække, fik 1. divisionsholdet pludselig international opmærksomhed, da det efter 0-0 i weekenden mod FC Roskilde havde holdt nullet i fem kampe i træk.

Ifølge statistiksitet soccerstats.com er der kun to andre hold i verden, der p.t. overgår den præstation i deres respektive ligaer, men Nicklas Dannevang er p.t. 'verdens bedste målmand', hvis man medregner pokalkampe.

Brønshøj vandt nemlig i dagens pokalkamp med 2-0 på udebane over Jammerbugt FC, og efter 1-0-sejren i 2. runde over Superligaholdet OB er der ikke scoret mod Brønshøj i de seneste syv kampe.